CELEX: 32012R0726
Language: lt
Date: 2012-08-06 00:00:00
Title: 2012 m. rugpjūčio 6 d. Komisijos įgyvendinimo reglamentas (ES) Nr. 726/2012 dėl tam tikrų prekių klasifikavimo Kombinuotojoje nomenklatūroje

10.8.2012   
            
            
               LT
            
            
               Europos Sąjungos oficialusis leidinys
            
            
               L 213/3
            
         KOMISIJOS ĮGYVENDINIMO REGLAMENTAS (ES) Nr. 726/2012
   2012 m. rugpjūčio 6 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugpjūčio 6 d.
      
         
            Komisijos vardu Pirmininko pavedimu
         
         Antonio TAJANI
         
            Pirmininko pavaduotojas
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Elektroninis aparatas (vadinamasis lifto veikimo nuotolinio stebėjimo įtaisas), sumontuotas korpuse, kurio apytikriai matmenys yra 28 × 22 × 9 cm; aparatas montuojamas lifto šachtoje.
                  Aparatas priima informaciją iš įvairių išorės jutiklių ir yra naudojamas lifto veikimui stebėti ir gedimams, susijusiems su, pavyzdžiui, lifto važiavimu ir sustabdymu, durų atsidarymu ir užsidarymu, sustojimo lygio reguliavimu, traukos varikliu, stabdžiais, kabinos apšvietimu, aptikti. Gautą informaciją aparatas tikrina, apdoroja ir per modemą perduoda priežiūros centrui.
                  Po pateikimo, įmontavus modemą, aparatas užtikrina dvipusį balso ryšį tarp lifto kabinos ir priežiūros centro naudojantis kabinoje įmontuotu mikrofonu ir garsiakalbiu.
               
               
                  9031 90 85
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 90 skirsnio 2 pastabos b punktu ir KN kodus 9031, 9031 90 ir 9031 90 85 atitinkančiais prekių aprašymais.
                  Aparatas nepriskirtinas 8517 pozicijai kaip aparatūra, skirta laidinio tinklo ryšiui, nes jame neįmontuotas modemas ar kitas ryšio prietaisas.
                  Aparatas nepriskirtinas 8531 pozicijai kaip elektrinis garso arba vaizdo signalizacijos aparatas, nes jis nekuria jokių garso ar vaizdo signalų.
                  Aparatas stebi ir tikrina lifto veikimą ir apdoroja gautus duomenis. Jutikliai, kuriantys apdorojamus signalus, į aparatą nėra įmontuoti. Aparatas pats tų signalų nerodo. Todėl aparatas laikytinas tikrinimo įrankio dalimi. Taigi jis nepriskirtinas 9031 pozicijai kaip nesukomplektuota mašina.
                  Todėl aparatas klasifikuotinas kaip tikrinimo įrankių, prietaisų ir mašinų, nenurodytų kitoje 90 skirsnio vietoje, dalis, priskiriant KN kodą 9031 90 85.